**ТВОРЧЕСКА БИОГРАФИЯ**

на

**ПРОФ. Д.Ю.Н ИВАН РУСЧЕВ РУСЧЕВ**

Катедра по гражданскоправни науки, ЮФ на СУ „Св. Климент Охридски“

**Дата на раждане**: 05 септември 1957г.

**Постоянен адрес:**

**email:** [ivruschev57@gmail.com](mailto:ivruschev57@gmail.com)

**ОБРАЗОВАНИЕ:**

Средно образование - Френска езикова гимназия „Ромен Ролан“, Стара Загора (1971-1976). Висше образование: - СУ, Юридическия факултет, право (1983).

Стажант-съдия (1983-1984).Младши съдия в Окръжен съд Хасково (1984-1985).

Редовна докторантура СУ, Юридическия факултет (1985-1988).

Длъжност***„*асистент“**по гражданско и семейно право в ЮФ на СУ (1988)

Длъжност „**старши асистент**“ в Катедрата по ГПН (1991).

Длъжност „**главен асистент“** (1994).

**Научна степен:** ОНС **"ДОКТОР".**

**Специалност:** Гражданско и семейно право

**Диплома No**23799 / 09.10.1995,  **утвърдено с Протокол** 4 / 04.07.1995

**Тема на дисертационния труд:**Отговорност за съдебно отстранение

**Дата на протокол на ВАК:** 04.07.1995

**Академична длъжност:  ДОЦЕНТ** по гражданско и семейно право в Катедрата по ГПН, ЮФ на СУ-хабилитационни трудове „Договорът за концесия“ - СУ. ЮФ **2000**. **Номер/дата на акт за назначаване:** 20036 / 27.03.2000**, утвърдено с Протокол на ВАК** 1 / 10.01.2000

**Академична длъжност:  ПРОФЕСОР**

**Номер/дата на акт за назначаване:**25326 / 15.01.2009**, утвърдено с Протокол на ВАК No**8 / 17.11.2008. **Тема:**Нормативните актове - източник на частното право

**Висше училище:**СУ "Св. Климент Охридски". **Факултет:**СУ - Юридически факултет

**Научна степен:  НС "ДОКТОР НА НАУКИТЕ"**

**Професионално направление:** 3.6. Право. **Диплома No/дата:** СУ 2016-18 / 20.12.2016

**Тема на дисертационния труд:** Престацията.

**НАСТОЯЩИ АКАДЕМИЧНИ ДЛЪЖНОСТИ**

1. **Висше училище:**Софийски университет "Св. Климент Охридски"

**Факултет:**СУ - Юридически факултет. **Професионално направление:**3.6. Право

**Академична длъжност:**Професор **акт за назначаване:** РД 22-121 / 16.01.2009г.

1. **Висше училище:**Варненски Свободен Университет "Черноризец Храбър"

**Факултет:**Юридически факултет (ВСУ "Черноризец Храбър")

**Академична длъжност:**Професор

**Номер/дата на акт за назначаване:**46 / 20.01.2009

**3. Висше училище:**Великотърновски университет "Св. св. Кирил и Методий"

**Факултет:**Юридически факултет (ВТУ "Св. св. Кирил и Методий")

**Първично звено:**Частноправни науки

**Професионално направление:**3.6. Право

**Академична длъжност:**Професор

**Номер/дата на акт за назначаване:**338 / 01.11.2018

**Специализации:** по Търговско и банково право, университета в Женева, Швейцария (1992-1993); по Евр. право в „Колеж на Европа“, Брюж, Белгия (1992).

Зам.-декан на ЮФ на СУ „Св. Кл. Охридски“ (2011-2015).

Член на Управителния съвет на Фондация „120 години Юридически факултет при СУ „Св. Климент Охридски“ (от 2011).

Арбитър в Арбитражния съд при Българската стопанска камара (от 2001) и в Арбитражния съд при Европейската юридическа камара (от 2016).

Член на Съвета по даване на убежище при Президента на Република България (2003-2012).

Член на Консултативния съвет по законодателството при Председателя на XL (2005-2009) НС.

Член на Правния съвет при Президента на Република България (от 2017).

Член на Експертния съвет при Главния прокурор на РБ (от 2020).

Член на Съюза на юристите на България - 2021г., член на редколегията на списание „Общество и право“ -Орган на съюза на юристите в България.

Официален експерт на НАОА (от януари 2002).

Член на Програмния съвет на Националния институт по правосъдие (2001).

Член на редакционната колегия на Юридически сборник, изд. на Центъра по юридически науки на Бургаския Свободен университет (2005) и отговорен редактор (2008).

Член на редакционната колегия на сп. „Съвременно право“, изд. на ЮФ на СУ (от 2011) и председател на редакционната колегия на Годишник на ЮФ на СУ (2011-2015).

Член на редакционната колегия на електронно издание „Грамада - портал на българския юрист“ ([www.gramada.org](http://www.gramada.org) – от 2014, ISSN 2682-9703).

Член на редакционната колегията на списание „Общество и право“ (Орган на съюза на юристите в България.)

Член на международния редакционен комитет на Institute for Legal – Economic Research and Education, Republic of North Macedonia and of the International Scientific Conference – Ohrid School of Law (от 2018 г.).

Адвокат в Хасковска адвокатска колегия (от 1993), почетен плакет за заслуги (2013).

**ПРЕПОДАВАТЕЛСКА ДЕЙНОСТ**

**Водени лекционни курсове (**редовна и задочна форми на обучение)

1. **ЮФ на СУ**-по Застрахователно право (от 1997), Гражданско право: обща част (1999-2013), Вещно право (от 2011), Потребителско право (от 2011); Облигационно право от 2016 г. и до момента

Ръководител на две магистърски програми за специалисти – юристи: по „Договорно право“ и по „Бизнес право“ към Юридическия факултет на СУ „Св. Кл. Охридски“.

В ЮФ на СУ – лектор и по две дисциплини в Докторантска програма на Факултета:

Извъндоговорни източници на облигационните отношения.,

Актуални проблеми на гражданскоправните и търговскоправните сделки

1. **БСУ,** **ЮФ** - Вещно право (1993-1996, 1999-2004), Облигационно право (1995-2010), Банково право и Застрахователно право (1995-2009), Гражданско право: обща част (2001-2010);
2. **РУ „Ангел Кънчев“, ЮФ** – Гражданско право: обща част (до 2016) и банково право;
3. **ВСУ „Черноризец Храбър“, ЮФ**- Гражданско право: обща част (от 2003), Застрахователно право (2003-2008), Търговско право (2005-2011), Облигационно право (1994-2011, от 2014 и до момента); Гражданско право - 2015 и до момента.
4. **ВТУ „Св. Св. Кирил и Методий“ -Гражданско право – обща част,** от 2016г. и към момента.

Дългогодишен научно- преподавателски опит и над 180 публикации в областта на гражданскоправните науки

Участия в над 70 конференции, семинари – български, чуждестраннни и международни: в СУ (от 1992 г и до днес), във ВСУ „Черноризец Храбър“ (от 2000 г. и понастоящем) -редовен участник в Летните научни сесии на ВСУ – от 2000 и досега, в ПУ “Паисий Хилендарски“, във ВТУ „Св. Кирил и Методий“, в РУ „Ангел Кънчев“, Габровския Технически университет.

Лектор на множество семинари на Нотариалната камара (2000, 2003, 2007,– вкл. международни семинари с нотариуси от Турция – в страната и в чужбина. Нееднократно канен за лектор на семинари пред практикуващи юристи, организирани от Центъра за обучение на адвокати „Кръстю Цончев“ и от Адвокатските колегии в страната. Ръководител и основен лектор на двусеместриална Програма за специализирано обучение на адвокати по облигационно право за учебната 2019-2020 год. към Центъра за обучение на адвокати „Кръстю Цончев“ при Висшия Адвокатски съвет, София.

Лектор на международни семинари, организирани от Висшият адвокатски съвет и Софийската адвокатска колегия.

Лектор в няколко семинари, организирани от Националния център за юридическо обучение. Лектор на семинари пред практикуващи юристи, организирани от ИК „Труд и право“ (НКЦ „Решение“) София-

ПУБЛИКАЦИИ: 9 монографии, едно учебно помагало и 170 статии *Участие с научни доклади на форуми в чужбина и у нас -*72 .

Творческите ми интереси не се ограничават до отделен клон на правото – той обхваща изследването на проблеми на вещното, облигационното, семейното, наследственото, търговското право, банковото и застрахователното право, гражданското право – обща част. Често те надхвърлят пределите на частното право – публикациите ми са и в областта на административното право и процес – концесии, обществени поръчки, на гражданскопроцесуалното право, вкл. на конституционното.

Стремежът ми е бил винаги

Те да не остават чисто догматични, а и да носят белега на полезността, да бъдат разбирани, да служат на нормотворчеството, правораздаването, правоприлагането.

Работите ми са посветени поначало на класически теми, придобили актуалност през последните години, по които в началото почти са липсвали публикации в нашата правна литература. Такива са напр. отговорността за съдебно отстранение и реституционните претенции (станали актуални впоследствие за дълъг период в българското право), Виенската конвенция за международна продажба на стоки от 1980 г., концесионните правоотношения, сключването на търговски сделки, лихвата, проблеми на банковото право, концесионните правоотношения, правото на публична държавна и общинска собственост, респ. на изключителната държавна собственост, монополните й права.

Редовни участия в държавни изпити по гражданскоправни науки от хабилитирането му през 2000 год. до днес (два пъти годишно) – в СУ, БСУ, ВСУ, ВТУ.

Участвал съм в комисия по разработване на Проект на Наредба за единните държавни изисквания за придобиване на висше образование по специалността "право" и професионална квалификация "юрист".

Участия в разработването на нови учебни програми в СУ, ВСУ, РУ по застрахователно, облигационно и вещно право.

## Участие в няколко работни групи към Министерство на правосъдието във връзка с проект на Закон за физическите лица и мерките за подкрепа, по изм. на ТЗ (2007, 2010), в работна група за даване на експертиза за годността за изработване на проекта за ГК на РБългария. Изготвени становища (от името на ЮФ на СУ, а така също и в самостоятелно качество) по Тълкувателни решения на Общото събрание гражданската и на търговската колегия на ВКС (от 1995 година и досега), както и по няколко конституционни дела. Участник в конкурсни комисии към ВСС за провеждане на конкурс за избор на съдии в Окръжни съдилища –ГК и ТК- външно назначение – есен 2015 г., както и катохабилитиран преподавател по гражданско и търговско право, неколкократно съм вземал участие комисиите по конкурси за повишаване в длъжност „съдия“ в апелативните съдилища - гражданска, търговска и наказателна колегии, обявени с решения на Съдийската колегия на ВСС). Участия като член на конкурсни комисии за провеждане на изпити за назначаване на съдии по вписванията и за държавни съдебни изпълнители – МП- 2016, 2018 г.

Предоставял съм множество писмени правни консултации за Нотариалната камара. Консултации и изготвяне на юридически становища за ДКЕВР, ПУДООС – МОСВ, за Института по археология на БАН. Предоставяне на писмени консултации на Ректора на МУ - по въпроси на институционалната акредитация 2021-2021г. Консултации и становища за УМБАЛ „Царица Йоана“, София, за МБАЛ Велико Търново. Оказване на правна помощ, консултации и подпомагане дейността на Софийската опера и балет (от 2017 и до днес).

Участия в комисията по програмната акредитация на УНСС -2008г., ВСУ- 2000г, за акредитация на докторантска програма по гражданско и семейно право на УНСС на акредитация в специалността „Право“

**Предоставени консултации, правни становища на общини:** Бяла Слатина, Варна, Свиленград, Димитровград, Хасково, Казанлък, Търговище и др.